CELEX: 32020D0608
Language: lt
Date: 1587686400000
Title: Tarybos sprendimas (ES) 2020/608 2020 m. balandžio 24 d. dėl Europos Sąjungos ir Korėjos Respublikos susitarimo dėl oro susisiekimo paslaugų tam tikrų aspektų pasirašymo Sąjungos vardu

5.5.2020   
               
               
                  LT
               
               
                  Europos Sąjungos oficialusis leidinys
               
               
                  L 142/1
               
            
         TARYBOS SPRENDIMAS (ES) 2020/608
         2020 m. balandžio 24 d.
         dėl Europos Sąjungos ir Korėjos Respublikos susitarimo dėl oro susisiekimo paslaugų tam tikrų aspektų pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2003 m. birželio 5 d. Taryba įgaliojo Komisiją pradėti derybas su trečiosiomis valstybėmis dėl galiojančių dvišalių susitarimų tam tikrų nuostatų pakeitimo Sąjungos lygmens susitarimu;
                  
               
                     (2)
                  
                  
                     Komisija Sąjungos vardu vedė derybas dėl Europos Sąjungos ir Korėjos Respublikos susitarimo dėl oro susisiekimo paslaugų tam tikrų aspektų (toliau – Susitarimas). Derybos buvo sėkmingai užbaigtos, 2008 m. lapkričio 12 d. parafavus Susitarimą;
                  
               
                     (3)
                  
                  
                     2009 m. kovo 31 d. Taryba priėmė sprendimą dėl Susitarimo pasirašymo (toliau – 2009 m. sprendimas). Tačiau, dėl Korėjos Respublikos nenoro Susitarimas nebuvo pasirašytas;
                  
               
                     (4)
                  
                  
                     2018 m. Korėjos Respublika iš naujo pareiškė norinti Susitarimą pasirašyti ir sudaryti. Atsižvelgiant į tai, kad nuo 2009 m. sprendimo buvo parafuoti arba pasirašyti keli nauji dvišaliai valstybių narių ir Korėjos Respublikos oro susisiekimo paslaugų susitarimai, Susitarimas buvo atnaujintas. Todėl reikalingas naujas Tarybos sprendimas dėl Susitarimo pasirašymo;
                  
               
                     (5)
                  
                  
                     Susitarimu siekiama suderinti 22 valstybių narių ir Korėjos Respublikos dvišalius oro susisiekimo paslaugų susitarimus su Sąjungos teise;
                  
               
                     (6)
                  
                  
                     todėl Susitarimas turėtų būti pasirašytas,
                  
               PRIĖMĖ ŠĮ SPRENDIMĄ:
         
            1 straipsnis
            Leidžiama Sąjungos vardu pasirašyti Europos Sąjungos ir Korėjos Respublikos susitarimą dėl oro susisiekimo paslaugų tam tikrų aspektų su sąlyga, kad nurodytas susitarimas bus sudarytas (1).
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. balandžio 24 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  Susitarimo tekstas bus paskelbtas kartu su sprendimu dėl jo sudarymo.